[{"text_idx": "#000001", "text": "Disgrifiad o\u2019r llun, Delwedd artist o'r ysgol newydd"}, {"text_idx": "#000002", "text": "Mae cynghorwyr yng Nghasnewydd wedi gwrthod rhoi caniata\u0302d cynllunio ar gyfer ysgol uwchradd cyfrwng Cymraeg newydd yn y ddinas."}, {"text_idx": "#000005", "text": "Dywedodd llefarydd ar ran Cyngor Dinas Casnewydd y byddai'r gwaith yn dechrau \"ar unwaith\" i ddod o hyd i safle newydd."}, {"text_idx": "#000006", "text": "Yn o\u0302l y cynllun, byddai safle presennol Ysgol Uwchradd Duffryn yn cael ei rannu, gydag ysgol newydd cyfrwng Cymraeg yn cael ei datblygu ar ran o'r safle."}, {"text_idx": "#000007", "text": "Er bod y pwyllgor wedi gwrthod y cais, yn o\u0302l pennaeth addysg y cyngor, fe allai'r penderfyniad newid."}, {"text_idx": "#000008", "text": "Dywedodd bod angen i'r awdurdod ddarparu ysgol uwchradd cyfrwng Cymraeg ac mai'r safle presennol yw'r unig un sydd ar gael."}, {"text_idx": "#000009", "text": "Yn o\u0302l llefarydd ar ran Cyfoeth Naturiol Cymru, mae digwyddiadau diweddar ar draws Cymru yn dangos bod angen \"ystyried yn fanwl\" unrhyw ddatblygiad mewn mannau lle mae risg o lifogydd."}, {"text_idx": "#000010", "text": "Ychwanegodd: \"Rydym yn cydnabod pwysigrwydd ysgol cyfrwng Cymraeg newydd i Gasnewydd a'r ardaloedd cyfagos."}, {"text_idx": "#000011", "text": "\"Rydym wedi darparu nodyn cyngor technegol i adran gynllunio'r awdurdod er mwyn eu helpu i ddod i benderfyniad ynghylch lleoliad addas ar gyfer y datblygiad newydd.\""}, {"text_idx": "#000012", "text": "Mewn datganiad, dywedodd Cyngor Dinas Casnewydd: \"Mae'r cyngor nawr yn trefnu trafodaethau brys gyda Llywodraeth Cymru i sicrhau cyllid ar gyfer ysgol ar safle arall yn y ddinas, cyn gynted ag y mae un ar gael.\""}, {"text_idx": "#000013", "text": "Roedd y cynlluniau gwerth \u00a317m yn cynnwys dau adeilad dysgu tri llawr - un i'r ysgol bresennol ac un i'r un newydd."}, {"text_idx": "#000018", "text": "Mab, 2, yn sownd dramor wedi 'oedi cwmni yswiriant'"}, {"text_idx": "#000026", "text": "Pa ochr i'r ffens? Portread artist dur o'r byd wedi Brexit"}]